KILPAILUOHJEET JA LASTEN RATOJEN ERITYISOHJEET

XXI SILJA-RASTIT PAIMIOSSA 16.04.2006
HUIPPULIIGAN 1. OSAKILPAILU (WRE)

 

1.	SÄÄNNÖT

Kilpailussa noudatetaan SSL:n sääntöjä.

2.	TOIMIHENKILÖT

KILPAILUNJOHTAJA:	Tapani Salo 040-827 0471
RATAMESTARIT:	Jukka Virtanen, Jarno Paavola, Alice ja Tiina Nurmio
      TIEDOTUS: 		Antti Ryynänen 040-721 0837
TULOSPALVELU:	Kari Hölsö 050-373 2550
KILPAILUTOIMISTO:	Helena Reponen 040-515 7 550
KILPAILUNVALVOJA:	Rauno Kivelä (RastiPiikkiö)	
TUOMARINEUVOSTON PJ: Mauri Sinnelä (SuSi)

3.	KARTTA

Kilpailukartta on IOF:n normien mukainen suunnistuskartta. Mittakaava 1:10 000 kaikissa sarjoissa. Käyräväli 5 m, painettu 4 / 2006. Kartta on muovikotelossa. Rastinmääritteitä ei ole painettu karttoihin, vaan ne saa lähdöistä irrallisina. RR -sarjoilla on käytössään tulostekartta.
Kilpailukartta on suunnistajien nähtävänä sekä kilpailukeskuksessa tulostaululla että 
esilähdöissä SSL:n sääntöjen mukaisesti.

4.	MAASTOKUVAUS

Katso erillinen valvojan lausunto.

5.	KILPAILUTOIMISTO

Kaikki ilmoittautumisia, lähtöaikoja, emit -kortteja ym. koskevat mahdolliset epäselvyydet hoidetaan ainoastaan kilpailutoimistossa, EI LÄHDÖISSÄ!
HUOM!  Kaikkien jälki-ilmoittautuneiden kilpailunumerot noudetaan kilpailutoimistosta huolimatta siitä onko kilpailumaksut jo maksettu tai ei. Jälki-ilmoittautuneiden numerolappuja ei siis löydy lähdöistä!

6.	LÄHTÖLUETTELOT

Lähtöluettelot sarjoittain ovat nähtävillä tulostaululla, sekä myös lähdöissä.
Tarkista, että emit -korttisi numero on sama kuin lähtöluettelossa. Epäselvissä tapauksissa ota yhteys kilpailutoimistoon.

7.	SARJAT, MATKAT JA LÄHTÖVIITOITUKSET (opastepaalulta)

Lähtö 1 kilpailukeskuksessa

H21E 5,9 km
D21E 5,4 km
	Lähtö 2
 matkaa 2,4km

D18E 5,4 km
D20E 6,2 km
D21A1 6,7 km
D21A2 6,7 km
D21B 4,3 km
H18E 7,3 km
H20E 7,8 km
H21A1 8,3 km
H21A2 8,5 km
H21A3 8,2 km
H21A4 8,4 km
H21B 6,4 km
H35 7,5 km
H40 6,5 km	Lähtö 3 
matkaa 2,4 km

D16 3,8 km
D18 4,0 km
D20 4,8 km
D35 5,4 km
D40 4,8 km
D45 4,0 km
D50 4,1 km
H16 4,6 km
H18 5,7 km
H20 6,3 km
H45 5,9 km
H50 5,6 km
H55 5,1 km
H60 4,3 km
H65 4,0 km	Lähtö 4 
matkaa 200m

D21C 3,2 km
D55 3,4 km
D60 2,5 km
D65 2,4 km
D70 2,4 km
H21C 3,8 km
H70 2,8 km
H75 2,5 km
H80 2,5 km
D14 3,1 km
D13 2,5 km
D12 2,2 km
D12TR 2,0 km
D10RR 2,3 km
H14 3,5 km
H13 2,5 km
H12 2,2 km
H12TR 2,0 km
H10RR 2,3 km	

Kuntosuunnistus klo 11.00 - 14.00. Lähtöön 300m (ilmoittautuminen paikan päällä)
Helppo 1,8 km
Keskivaikea 3,9 km

8.	KILPAILUNUMEROT

Kaikissa sarjoissa käytetään rintanumeroita. 
HUIPPULIIGAN OSAKILPAILUISSA ON KÄYTÖSSÄ NUMEROLIIVIT. Numeroliivit on noudettavissa kilpailukeskuksesta tapahtuvan lähdön toimitsijoilta. 

Esilähdöissä ennen varsinaista esilähtövaihetta ovat nähtävillä lähtöluettelot kilpailunumeroineen sekä kilpailunumerot  kaikille sarjoille.

9.	LEIMAUSJÄRJESTELMÄ JA MALLIRASTI

Kaikissa sarjoissa on käytössä emit -leimausjärjestelmä.

EMIT -korttien vuokraus: Kortti vuokrattavissa kilpailutoimistosta.

Mallirasti sijaitsee opastepaalun vieressä. Tarkista emit -korttisi toimivuus mallirastin 0-leimasimella.

10.	ESILÄHTÖ JA LÄHTÖ

Ensimmäiset lähdöt ovat klo11.00. Jälki-ilmoittautuneet lähtevät mahdollisesti jo tätä aiemmin.

Esilähtövaihe alkaa 5 min. ennen varsinaista lähtöaikaa. 
Esilähdössä jaetaan emit -tarkistuslipukkeet sekä rastinmääritteet, joita varten EI OLE järjestäjien puolelta saatavissa koteloita eikä kiinnitystarvikkeita, sekä tarkistetaan emit -kilpailukortti ja rintanumero.
Kartan saa lähtöhetkellä. Kartta on muovikotelossa.
HUOM. Kilpailija on itse vastuussa siitä, että hän ottaa itselleen kuuluvan kartan.

Kuntosuunnistuksen lähdöt omaan tahtiin klo 11-14.

ERITYISOHJEITA HUIPPULIIGAN LÄHTÖÖN (LÄHTÖ 1):

Esilähtö ja lähtö ovat kilpailukeskuksessa maalialueella.
Kilpailijat kutsutaan lähdön valmisteluihin 5 minuuttia ennen varsinaista starttia.
Huomaa myös kohta 9 Kilpailunumerot/Numeroliivit!

ERITYISOHJEITA LASTEN LÄHTÖÖN (LÄHTÖ 4):

Lasten ratojen erityisohjeet (H/D10RR, H/D12TR, H/D12, H/D13, H/D14)  

Lähtöpaikka

Lasten radat lähtevät lähdöstä 4, jonne on matkaa 200m. Lähtöpaikalle opastava viitoitus alkaa opaspaalulta. 

Esilähtö ja lähtö

Esilähtö on 6 minuuttia ennen lähtöaikaasi, tällöin sinut kutsutaan "ohjausasemalle". Tätä ennen olet ottanut ja kiinnittänyt emit -tarkistuslipukkeen (apua saatavilla) sekä rastimääritteet mikäli niitä tarvitset.

Ohjausasemalla on 2 minuuttia aikaa tutustua kilpailukarttaan. H/D12-14 sarjoissa kartassa on näkyvissä K-piste (eli lähtöpiste). TR ja RR-sarjalaisten rata on näkyvissä kokonaisuudessaan. Kartat ovat valmiiksi suunnattuna. Ohjausasemalla on järjestävän seuran puolesta ohjaajia, jotka opastavat sinut katsomaan karttoja. Vanhempia tai huoltajia ei alueelle päästetä, varusteet voi hakea lapselta alueen reunalta. 

•	Sinut kutsutaan lähtökarsinaan 4 minuuttia ennen lähtöhetkeä, jolloin Emit-korttisi nollataan. 
•	3 minuuttia ennen lähtöä tapahtuu Emit -kortin numeron ja lähtöajan tarkistus. 
•	2 minuuttia ennen lähtöä opastaja antaa kartan RR-sarjalaisille ja näyttää kartasta lähdön sijainnin, mallirastin, suunnastaa kartan sekä näyttää viitoituksen alun. Muilla sarjoilla tämä on valmistautumisminuutti.
•	1 minuutti ennen lähtöä RR-sarjalaiset siirtyvät lähtöviivalle ja heillä on näin minuutti aikaa tutkia rauhassa karttaa ennen lähtöä. Muutkin sarjat saavat kilpailukarttansa ja voivat tutustua rataan. 

Lähtö tapahtuu K-pisteeltä, eli lähtiessäsi olet lähtökolmiossa.

KATSO MYÖS KILPAILUOHJEEN LOPUSSA OLEVAT LASTEN- JA NUORTEN SARJOEJN ERITYISOHJEET!

11.	KARTAN VAIHTO

Huippuliiga –sarjoissa on kartanvaihto.

12.	VÄLIAIKARASTIT

HUIPPULIIGAN sarjoilla on televisioitavia online- ja väliaikarasteja. 

12.	MAALI

Maali on kilpailukeskuksessa ja se on jaettu 2 karsinaan, joihin suunnistajat juoksevat ohjauksen mukaisesti: Huippuliiga -sarjat maaliintulosuunnasta oikeaan karsinaan, muut sarjat vasempaan karsinaan.

Kaikissa sarjoissa kilpailusuoritus päättyy normaaliin tapaan maalileimaukseen. Maaliin tultuaan kilpailijat jatkavat loppukarsinaa eteenpäin emit -leimausten tarkastukseen. 

Karttoja ei kerätä maalissa, paitsi Huippuliiga-sarjoilta.

Vuokratut emit -kortit palautetaan kilpailutoimistoon.

Maali suljetaan klo 16.00.

ERITYISOHJE HUIPPULIIGALLE:
Muista sarjoista poiketen Huippuliiga-sarjoissa kartat kerätään maalissa.
Emit -leimausten tarkastuksen jälkeen kilpailija mahdollisesti ohjataan järjestäjien ja TV-henkilöstön toimesta televisioinnin haastattelupisteeseen, joka sijaitsee maalialueella.

13.	KESKEYTTÄNEET

Keskeyttäneet kilpailijat tulevat normaalisti maaliin. Mikäli tämä ei ole loukkaantumisen tms. takia mahdollista, on tieto keskeyttämisestä ehdottomasti pyrittävä saamaan maaliin mahdollisimman nopeasti. Jokaisen suunnistajan maaliintuloa valvotaan ja maalissa ilmoittautumaton suunnistaja aiheuttaa etsinnän järjestämisen.

14.	KIELLETYT ALUEET

SSL:n sääntöjen mukaisesti kiellettyjä alueita ovat kilpailukeskuksessa ja maastossa kaikki järjestäjien kielletyiksi alueiksi merkitsemät alueet, kaikki karttaan merkityt pihamaat sekä viljeltyinä merkityt pellot riippumatta siitä onko pelto viljelyksessä.
Kyseessä oleville alueille on järjestetty valvontaa ja sääntöjä rikkoneen suunnistajan kilpailusuoritus hylätään.  

16.	VARUSTEIDEN KULJETUS LÄHDÖISTÄ KILPAILUKESKUKSEEN

Järjestäjien toimesta ei ole järjestetty varusteiden palautusta lähdöistä kilpailukeskukseen. 

17.	PALKINTOJENJAKO

Palkinnot jaetaan sarjoittain tulosten selvittyä. Palkintojenjaon aikataulusta ja palkittavien määristä ilmoitetaan tulostaululla.

SARJOJEN H/D 14 JA SITÄ  NUOREMPIEN SARJOJEN PALKINNOT jaetaan järjestäjien toimesta kuulutuksen mukaisesti tulostaulun läheisyydessä.

H/D 16 ja sitä vanhempien sarjojen palkittavia pyydetään noutamaan itse palkintonsa palkintopöydältä tulostaulun läheisyydestä kisakuulutuksen ja järjestäjien ohjeiden mukaisesti. 

ERITYISOHJEITA HUIPPULIIGALLE:

HUIPPULIIGAN palkinnot jaetaan maalialueella olevalla palkintojenjakolavalla n.15 minuutin kuluttua viimeisen palkintosijoille yltävän suunnistajan tultua maaliin: D21E-sarjassa noin klo 13.00 ja H21E-sarjassa noin klo 14.45. Seuraa kisakuulutusta. 
Sarjojen 3 parasta palkitaan. Palkintosijoille yltäviä suunnistajia pyydetään maaliin tultuaan jäämään maalialueelle odottamaan televisioitavaa palkintojenjakoa.

18.	PUKEUTUMINEN JA PESU

Pukeutuminen ja pesu ovat kilpailukeskuksessa kenttäolosuhteissa. Pesussa Venla-vaunu ja lämmin vesi, opastus pesupaikalle opastepaalulta. 

19.	KÄYMÄLÄT JA JÄTTEENKÄSITTELY

Käymälät ovat kilpailukeskuksessa sekä lähtöjen 2 ja 3 läheisyydessä. Opastus opastepaalulta.

Jätteidenkeräyspisteitä on kilpailukeskuksessa. Jätteiden lajittelu tapahtuu omatoimisesti jätepisteiden ohjeiden mukaisesti.

20.	ENSIAPU

Ensiapu on kilpailukeskuksessa (opastepaalulta opastus). Paikalla on lääkäri ja sairaanhoidon ammattilaisia.

Mikäli maastossa tulee ensiavun tarvetta, on pyrittävä saamaan yhteys järjestäjiin (lähdöt, maali). Kilpailukeskuksessa on järjestäjien toimesta valmiina ensiaputaitoinen maastoryhmä lähtemään tarvittaessa paikanpäälle. 

21.	MUKSULA

Kilpailukeskuksessa on muksula lapsille (opastepaalulta opastus). 

22.	KILPAILU- JA HARJOITUSKIELTOALUE

Kilpailumaaston lounaisosa, joka sijaitsee Tuuvalantien eteläpuolella on kilpailun jälkeen kilpailu- ja harjoittelukiellossa toistaiseksi.

Lasten ratojen erityisohjeet (H/D10RR, H/D12TR, H/D12, H/D13, H/D14)  

Lähtöpaikka

Lasten radat lähtevät lähdöstä 4, jonne on matkaa 200m. Lähtöpaikalle opastava viitoitus alkaa opaspaalulta. 

Esilähtö ja lähtö

Esilähtö on 6 minuuttia ennen lähtöaikaasi, tällöin sinut kutsutaan "ohjausasemalle". Tätä ennen olet ottanut ja kiinnittänyt emit -tarkistuslipukkeen (apua saatavilla) sekä rastimääritteet mikäli niitä tarvitset.

Ohjausasemalla on 2 minuuttia aikaa tutustua kilpailukarttaan. H/D12-14 sarjoissa kartassa on näkyvissä K-piste (eli lähtöpiste). TR ja RR-sarjalaisten rata on näkyvissä kokonaisuudessaan. Kartat ovat valmiiksi suunnattuna. Ohjausasemalla on järjestävän seuran puolesta ohjaajia, jotka opastavat sinut katsomaan karttoja. Vanhempia tai huoltajia ei alueelle päästetä, varusteet voi hakea lapselta alueen reunalta. 

•	Sinut kutsutaan lähtökarsinaan 4 minuuttia ennen lähtöhetkeä, jolloin Emit-korttisi nollataan. 
•	3 minuuttia ennen lähtöä tapahtuu Emit -kortin numeron ja lähtöajan tarkistus. 
•	2 minuuttia ennen lähtöä opastaja antaa kartan RR-sarjalaisille ja näyttää kartasta lähdön sijainnin, mallirastin, suunnastaa kartan sekä näyttää viitoituksen alun. Muilla sarjoilla tämä on valmistautumisminuutti.
•	1 minuutti ennen lähtöä RR-sarjalaiset siirtyvät lähtöviivalle ja heillä on näin minuutti aikaa tutkia rauhassa karttaa ennen lähtöä. Muutkin sarjat saavat kilpailukarttansa ja voivat tutustua rataan. 

Lähtö tapahtuu K-pisteeltä, eli lähtiessäsi olet lähtökolmiossa.

Emit -kilpailukortin leimaus

Rastit kierretään numerojärjestyksessä. RR-sarjoissa on rastilla RR-tunnukset eli esim. ykkösrastilla lukee leimauslaudassa RR1, kakkosrastilla RR2 jne. Kaikki RR-rastit ovat viitoituksen varrella. 
Huom! Harjoittele leimausta kilpailukeskuksen mallirastilla!

RR- ja TR-ratojen reitti on merkitty puihin kiinnitetyillä kelta-oranssi-sinisillä nauhoilla, joita on hyvin tiheässä. Siimaria ei siis ole. Tämä siitä syystä, että viitoitetut radat kulkevat osin ristiin muiden ratojen kanssa. Siimarin katkeaminen tai sotkeentuminen olisi siis hyvin todennäköistä.

Rastimääritteet

Rastimääritteet ovat esilähdössä, kiinnitystarvikkeita ei ole.
Kielletyt alueet

Piha-alueet ja viljellyksi merkityt pellot (pistepellot) ovat kiellettyä aluetta.

Viimeinen rasti ja maali 

HUOM! Rastireitillä on oma viimeinen rasti, jolla eivät muut sarjat käy. Rastilla on RR-alkuinen tunnus. 

Muut lasten sarjat käyvät samalla viimeisellä rastilla kuin aikuistenkin sarjat.

Kilpailussa on käytössä maalileimaus eli muista leimata myös maaliviivalla!

HYVÄÄ JA VAUHDIKASTA SUUNNISTUSPÄIVÄÄ SEKÄ RASTIEN LÖYTÄMISEN ILOA KAIKILLE !

PAIMION RASTI